Edicte d aprovacio definitiva de les Bases especifiques reguladores de subvencions per al finançament de la programacio estable professional dels equipaments escenics i musicals multifuncionals de les comarques de Girona | Iberley\nEdicte d'aprovació definitiva de les Bases específiques reguladores de subvencions per al finançament de la programació estable professional dels equipaments escènics i musicals multifuncionals de les comarques de Girona - Boletín Oficial de Girona de 23-05-2018\nNo havent-se presentat al·legacions en el període d'informació pública contra les esmenes de les bases específiques reguladores de subvencions per al finançament de la programació estable professional dels equipaments escènics i musicals multifucionals de les comarques de Girona, aprovades inicialment pel Ple de la Diputació de Girona, en la sessió dels dia 13 de març de 2018, i de conformitat amb allò que determina l'article 178 del Decret Legislatiu 2/2003, de 28 d'abril, pel qual s'aprova el text refós de la Llei municipal i de règim local de Catalunya, l'acord adoptat ha quedat elevat a definitiu i es publica el text de les esmenes de les bases, el qual es transcriu íntegrament a continuació.\nContra l'acord anterior, que esgota la via administrativa, els interessats poden interposar recurs contenciós administratiu davant la Sala d'aquesta jurisdicció del Tribunal Superior de Justícia de Catalunya en el termini de dos mesos a comptar des de l'endemà de la data de la seva publicació. No obstant això, s'hi pot interposar qualsevol altre recurs si es considera procedent.\nGirona, 16 de maig de 2018\n'BASES ESPECÍFIQUES REGULADORES PER A LA CONCESSIÓ DE SUBVENCIONS PER AL FINANÇAMENT DE LA PROGRAMACIÓ ESTABLE PROFESSIONAL DELS EQUIPAMENTS ESCÈNICS I MUSICALS MULTIFUNCIONALS DE LES COMARQUES DE GIRONA\nAquestes bases tenen per finalitat estructurar i fixar els criteris i el procediment per a la concessió de subvencions de l'Àrea de Cultura, Noves Tecnologies, Esports i Benestar de la Diputació de Girona per al finançament de la programació estable professional dels equipaments escènics i musicals multifuncionals de les comarques de Girona.\nEl procediment de concessió d'aquestes subvencions és el de concurrència competitiva i convocatòria pública que aprovarà la Junta de Govern de la Diputació. Les subvencions es concediran a tots els destinataris assenyalats a la base 4, que presentin les sol·licituds en el període fixat en la convocatòria i compleixin els requisits previstos en aquestes bases.\nLes subvencions que s'atorguin tenen caràcter finalista, no generen cap dret a obtenir altres subvencions en anys posteriors i no es poden al·legar com a precedent.\n3. Despeses subvencionables i període d'execució\n3.1. Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària i es faci en el termini i en les condicions que determinen aquestes bases. El cost dels béns o serveis subvencionats en cap cas pot superar el seu valor de mercat.\n3.2 Es podran finançar amb càrrec a aquesta línia les despeses subvencionables dutes a terme a la demarcació de Girona següents:\n- La programació professional estable d'espectacles d'arts escèniques i música professionals. - L'estratègia de comunicació, promoció i fidelització de públics. - Els programes educatius socials i comunitaris relacionats amb les arts en viu. - L'IVA suportat, que ha de constar desglossat, serà subvencionable quan el beneficiari no pugui deduir-lo, recuperar-lo o compensar-lo. BOP-2018_0_99_4452 3.3 Seran despeses subvencionables les que siguin objecte de facturació entre l'1 de novembre de l'any anterior al de la convocatòria i el 31 d'octubre de l'any de la convocatòria, i poden tenir el seu origen o contractació, de manera total o parcial, en exercicis anteriors al de la justificació.\nLa contractació de les actuacions subvencionades s'haurà d'efectuar d'acord amb el que s'estableix a la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/ UE i 2014/24/UE, de 26 de febrer de 2014 i la resta de normativa vigent en matèria de contractació administrativa.\n3.4 No seran subvencionables els següents conceptes:\n- Despeses de personal (capítol I) dels equipaments escènics i musicals locals multifuncionals.\n- Les inversions i adquisicions de material, equips o béns de naturalesa inventariable.\n- Les despeses protocol·làries i de representació.\n- Les adaptacions, reparacions i millores espacials i funcionals.\n- Les propostes artístiques i actuacions que hagin rebut subvencions o ajuts directes o indirectes d'algun altre programa de suport de la Diputació de Girona.\n- Els imports satisfets en concepte d'IVA quan aquests tinguin el caràcter de despeses deduïbles, compensables o repercutibles per part de l'ajuntament sol·licitant de la subvenció.\nPoden concórrer a la convocatòria de les subvencions els ajuntaments titulars d'equipaments escènics i musicals locals multifuncionals de la demarcació de Girona. En cas de disposar de més d'un equipament escènic i musical local multifuncional en un mateix municipi, cada municipi només ho podrà sol·licitar per un únic equipament.\nQueden exclosos els equipaments escènics i musicals locals multifuncionals que tinguin una altra línia de subvencions específica de la Diputació de Girona.\nPer obtenir la condició de beneficiaris de les subvencions, els sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions.\nL'import de les subvencions a distribuir entre els sol·licitants no pot superar l'import del crèdit assignat en cada convocatòria ni, si s'escau, en les ampliacions que s'acordin. Les condicions de les ampliacions seran les que es determinin específicament en cada convocatòria.\nTots els sol·licitants que obtinguin una puntuació mínima de 5 punts, segons la puntuació prevista al punt 8 de les bases, tindran un import fix bàsic de subvenció. Als que hagin obtingut una puntuació superior, se'ls atorgarà una quantitat addicional, que es calcularà aplicant un percentatge de l'import sol·licitat proporcional a la puntuació addicional obtinguda. L'import màxim a sol·licitar és de 6.000 .\n6. Determinació de l'import de les subvencions i gradació per incompliments\nLes subvencions atorgades s'entendran fixades en l'import establert en la resolució d'aprovació per la subvenció, i podran finançar la totalitat del cost de les diferents actuacions subvencionades. Si el cost de qualsevol actuació resulta finalment superior al previst en la sol·licitud, la subvenció es mantindrà en la quantia inicialment atorgada. En cas que la despesa justificada sigui inferior a la prevista en la sol·licitud, la subvenció es mantindrà en l'import atorgat inicialment només fins al límit de l'import efectivament justificat, i es reduirà la subvenció quan l'import justificat sigui inferior al de la subvenció inicialment concedida. També es reduirà l'import de la subvenció quan els ingressos obtinguts, en el sentit exposat a la base 13a, superin la despesa efectiva i justificada.\n7. Procediment de presentació de les sol·licituds\nLes sol·licituds, que s'han de presentar a la Diputació en el termini establert en la convocatòria, han d'estar signades pel representant legal de l'entitat amb signatura electrònica, amb un certificat vàlid i emès per una entitat certificadora reconeguda per el Consorci d'Administració Oberta de Catalunya. Les sol·licituds s'hauran de presentar per via telemàtica a través de les plataformes EACAT.\nCal formular les sol·licituds mitjançant el model normalitzat disponible al web de la Diputació de Girona (www.ddgi.cat), acompanyat de la documentació annexa següent:\n- Projecte anual de l'equipament escènic i musical local multifuncional. Els defectes de la sol·licitud s'han d'esmenar, després del requeriment i amb l'advertència de desistiment, en el termini màxim de 10 dies des de la notificació. Si transcorregut aquest termini no s'han fet les esmenes oportunes, s'entendrà que la persona interessada ha desistit de la seva sol·licitud. Aleshores es dictarà la resolució prèvia, d'acord amb els termes previstos a la legislació de procediment administratiu, i s'arxivaran les actuacions sense cap tràmit ulterior.\nLa inexactitud, falsedat o omissió de caràcter essencial en qualsevol dada o document que acompanyi la sol·licitud deixen sense efecte aquest tràmit des del moment en què es coneguin, prèvia audiència de la persona interessada, i, en conseqüència, comporten la inadmissió de la sol·licitud. També poden ser causa de revocació de la subvenció si es coneixen amb posterioritat a la concessió.\n8. Instrucció del procediment i avaluació de les sol·licituds\nLa instrucció i l'ordenació de l'expedient per atorgar les subvencions previstes en aquestes bases corresponen al servei de Cooperació Cultural de la Diputació de Girona.\nLes actuacions d'instrucció comprenen:\n· La comprovació del compliment dels requisits per accedir a la condició de beneficiari establerts en aquestes bases. · La petició dels informes, la informació o l'assessorament que es considerin necessaris, en cas que l'estudi de la documentació no sigui suficient per determinar la proposta. Una vegada preparades les sol·licituds, la Comissió Avaluadora ha de fer l'estudi i l'avaluació dels projectes.\n- Diversitat de la programació dels diferents gèneres escènics (teatre, dansa, música, circ i interdisciplinari) (fins a 3 punts)\n- 1 únic gènere  0 punts - 2 gèneres  1 punt - 3 gèneres  2 punts - 4 o més gèneres  3 punts - Incorporació de noves creacions i/o produccions pròpies (1 punt)\n- Programació específica per a públic familiar (1 punt)\n- Programació específica per a públic escolar (1 punt)\n- Organitzar i/o participar en activitats amb valor social i comunitari (1 punt)\n- Destinar recursos per a les estratègies de comunicació i foment de públics (1 punt)\n- Existència de descomptes i/o programes i activitats específics per fomentar nous públics en els equipaments (població nouvinguda; activitats d'integració a la comunitat; joves; tercera edat; col·lectius en risc d'exclusió social o cultural; etc.) (2 punts) La valoració tindrà un màxim de 10 punts. Els projectes i/o accions subvencionades caldrà que obtinguin un mínim de 5 punts en aquesta valoració per a ser estimats.\nEls sol·licitants podran presentar la documentació que considerin convenient per tal d'acreditar els criteris de valoració. Tota aquella documentació que no consti explícitament a la sol·licitud, no podrà ser valorada.\nUna vegada avaluades les sol·licituds, la Comissió Avaluadora, composada per representants de la Diputació de Girona i de la Generalitat de Catalunya, ha d'emetre un informe en què s'ha de concretar el resultat de l'avaluació efectuada.\nEl servei de Cooperació Cultural, en vista de l'expedient i de l'informe de la Comissió Avaluadora, ha de formular la proposta de resolució, motivada degudament, la qual ha d'expressar la llista de beneficiaris proposats per a l'atorgament de la subvenció i la quantia d'aquesta, així com la relació dels sol·licitants exclosos, en què s'indiqui la causa de l'exclusió.\nLa Comissió Avaluadora d'aquestes subvencions estarà integrada pels membres següents:\nEl president/a de la Comissió Informativa de Cultura, Noves Tecnologies, Esports i Benestar Vocals:\nUn representant de la Generalitat de Catalunya.\nTècnic de gestió del servei de Cooperació Cultural\nEl/La cap del servei de Cooperació Cultural Els grups polítics de la Diputació de Girona podran designar un representant a la Comissió Avaluadora, el qual hi serà amb veu però sense vot.\n9. Procediment de resolució i notificació\nLa proposta de resolució serà sotmesa a consideració de la Junta de Govern, la qual resoldrà definitivament (si escau, en diversos actes), l'atorgament de les subvencions.\nLa Junta de Govern de la Diputació ha d'emetre la resolució corresponent en el termini màxim de tres mesos, a comptar de l'acabament del període de presentació de les sol·licituds. Un cop transcorregut aquest termini sense que s'hagi adoptat la resolució, els sol·licitants han d'entendre desestimades les seves sol·licituds per silenci administratiu.\nEs notificarà la resolució de manera individualitzada a tots els beneficiaris, i també als peticionaris la sol·licitud dels quals s'hagi desestimat.\n10. Forma d'acceptació\nUna vegada comunicada la concessió de l'ajuda, i d'acord a l'art. 21.4 de l'Ordenança general de subvencions de la Diputació de Girona, es requerirà per part de l'ens beneficiari l'acceptació expressa de la subvenció.\n11.1. Forma de justificar\nEls beneficiaris hauran de presentar la justificació via telemàtica (EACAT) mitjançant el model de compte justificatiu normalitzat, acompanyat de la documentació següent:\n1) La memòria del projecte, que justifiqui el compliment de les condicions exigides, amb indicació de les activitats fetes i els resultats obtinguts.\n2) Documentació acreditativa de la utilització del logotip de la Diputació de Girona en els elements informatius i de difusió de l'activitat subvencionada.\nA l'efecte de la justificació es podran presentar totes les despeses imputables a l'actuació subvencionada que, conforme a dret, s'hagin produït abans d'acabar el període d'execució, amb independència que s'hagin abonat o no als creditors corresponents.\nEn el cas que els documents presentats com a justificació fossin incorrectes o incomplets, es comunicaria a la persona interessada la necessitat d'esmenar-los o de completar-los en el termini de 10 dies hàbils.\nSi el cost de l'actuació resulta finalment superior al previst en la sol·licitud, la subvenció es mantindrà en la quantia atorgada inicialment.\nEn cas que el cost justificat sigui inferior al pressupost acceptat, la subvenció es minorarà proporcionalment, aplicant sobre la quantitat concedida el percentatge de desviació.\nEs reduirà l'import de la subvenció quan els ingressos obtinguts, en el sentit exposat a la base 13ena (compatibilitat, obtenció d'altres ingressos...), superin la despesa efectiva.\nUna vegada examinada la documentació justificativa, amb les comprovacions que calguin, la Diputació de Girona podrà reduir la subvenció en cas que no s'acreditin els elements que s'hagin tingut en compte en la concessió, especialment el de l'import de la despesa subvencionable.\nEl termini per justificar les accions subvencionades serà de 15 dies hàbils, a comptar del dia següent al de l'acabament del termini d'execució establert a la base 3.3.\nEs pagarà un 50 % de la subvenció en concepte de bestreta una vegada acceptada explícitament la subvenció, previ informe favorable de la persona responsable del centre gestor. L'import restant de la subvenció s'abonarà un cop presentat el compte justificatiu o els estats comptables, previ informe favorable de la persona responsable del centre gestor.\nEl pagament de la subvenció s'efectuarà mitjançant una transferència bancària.\n13. Compatibilitat de subvencions\nLes subvencions objecte d'aquestes bases són compatibles amb qualsevol altre tipus d'ajuda, sempre que la suma de tots els ingressos vinculats a la despesa subvencionada, ja siguin subvencions, taxes, preus públics o altres ingressos, no sobrepassi el cost total de l'actuació subvencionada.\nNo són compatibles amb cap altra línia de subvencions específica de la Diputació de Girona.\nEs permet que les entitats beneficiàries subcontractin les actuacions objecte de subvenció, però les obligacions econòmiques que se'n derivin han d'anar a càrrec de l'entitat respectiva.\n15. Modificació de les subvencions\nUna vegada s'hagi aprovat la resolució corresponent, els beneficiaris no podran demanar ni sol·licitar un canvi de l'objecte o el destí de la subvenció atorgada, ni sol·licitar la modificació del pressupost o del percentatge de finançament.\n16. Invalidesa, revocació i reintegrament\nLa Diputació de Girona podrà revocar totalment o parcial les subvencions. En aquest cas, el beneficiari tindrà l'obligació de retornar l'import rebut i de pagar l'interès de demora corresponent, d'acord amb els supòsits següents:\na) Els que recull l'article 37 de la Llei 38/2003, de 17 de novembre, general de subvencions. b) En cas d'incompliment d'altres obligacions que s'estableixen en aquestes bases. c) Altres supòsits que preveu la normativa reguladora de subvencions. El servei de Cooperació Cultural tramitarà, si escau, els expedients d'invalidesa, revocació i reintegrament de les subvencions concedides, i la Junta de Govern de la Diputació serà l'òrgan competent per adoptar els acords corresponents.\n17. Prohibició de contractació amb persones vinculades\nEls beneficiaris no podran concertar l'execució total o parcial de les activitats subvencionades amb persones o entitats amb qui estiguin vinculats, llevat que la contractació es realitzi amb les condicions normals de mercat i s'obtingui l'autorització de l'òrgan concedent de la Diputació de Girona.\nTampoc no se'n podrà concertar l'execució en els altres supòsits que preveu l'article 29.7 de la Llei 38/2003, de 17 de novembre, general de subvencions.\n18. Protecció de dades\nEn el cas que l'objecte de la subvenció inclogui el tractament de dades de caràcter personal, els beneficiaris i les entitats col·laboradores han de complir amb la normativa, i han d'adoptar i implementar les mesures de seguretat que estableix la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.\n19. Verificació i control\nEls comptes justificatius que compleixin els requisits establerts per la Diputació de Girona s'entendran com a documents suficients per acreditar el destí de la subvenció concedida.\nNo obstant això, els beneficiaris estan obligats a sotmetre's a les actuacions de comprovació que pugui efectuar la Diputació de Girona, i a qualsevol altra actuació de comprovació i control financer que puguin dur a terme els òrgans de control competents, tant nacionals com comunitaris, així com a aportar tota la informació que els sigui requerida en l'exercici de les actuacions anteriors.\n20. Obligació de difusió i publicitat\nEls beneficiaris han de fer constar expressament el suport econòmic de la Diputació de Girona en qualsevol acte, publicitat o difusió en relació amb les actuacions que siguin objecte de subvenció, encara que l'actuació ja hagi estat realitzada. En aquest cas, en poden fer difusió mitjançant escrit al web de l'entitat.\nSi s'incompleix aquesta obligació, i sens perjudici de les responsabilitats en què, per aplicació del règim establert en el títol IV de la Llei general de subvencions, puguin correspondre, s'aplicaran les regles següents:\na) Si encara és possible el compliment de l'obligació en els termes establerts, l'òrgan concedent ha de requerir el beneficiari perquè adopti les mesures de difusió establertes en un termini no superior a 15 dies, i l'ha d'advertir de manera expressa que aquest incompliment pot comportar la revocació de la subvenció. b) Si pel fet d'haver-se desenvolupat les activitats afectades per aquestes mesures no és possible el compliment de l'obligació en els termes establerts, l'òrgan concedent pot establir mesures alternatives, sempre que permetin fer la difusió del finançament públic rebut. En el requeriment que l'òrgan concedent dirigeixi al beneficiari, s'ha de fixar un termini no superior a 15 dies per a l'adopció de l'acte corresponent, i se l'ha d'advertir que l'incompliment pot comportar la revocació de la subvenció. 21. Altres obligacions del beneficiaris\na) Complir l'objectiu, executar el projecte, fer l'activitat o adoptar el comportament que fonamenta la concessió de les subvencions. b) Justificar el compliment dels requisits i les condicions, i també la realització de l'activitat i el compliment de la finalitat que determinin la concessió o el gaudi de la subvenció. c) Comunicar a la Diputació, en qualsevol moment i, en tot cas, abans de la justificació de l'aplicació dels fons, l'obtenció d'altres subvencions, ajuts i ingressos o recursos que financin les activitats subvencionades. d) Disposar dels llibres comptables, registres diligenciats i altres documents exigits en la legislació general i sectorial aplicable al beneficiari. e) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control. f) Reintegrar els fons rebuts en els supòsits previstos en la legislació aplicable.\ng) Aportar un certificat del secretari o la secretària que acrediti que la contractació s'ha realitzat d'acord amb el que estableix el Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, i la resta de normativa vigent en matèria de contractació administrativa. h) En compliment del que estableix l'article 15.2 de la Llei 19/2014, de 29 de desembre, les persones jurídiques a les quals s'hagi concedit una subvenció per un import superior a 10.000 han de comunicar a l'òrgan concedent, mitjançant una declaració responsable, la informació relativa a les retribucions dels seus òrgans de direcció o administració. 22. Principis ètics i de conducta\nEls beneficiaris d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present o pugui afectar el procediment. Particularment s'abstindran de realitzar qualsevol acció que pugui vulnerar els principis d'igualtat d'oportunitats i de lliure concurrència.\nAmb caràcter general, els beneficiaris d'ajuts públics, en l'exercici de la seva activitat, assumeixen les obligacions següents:\na) Observar els principis, les normes i els cànons ètics propis de les activitats, els oficis i/o les professions corresponents a l'activitat objecte de subvenció o ajut públic. b) No realitzar accions que posin en risc l'interès públic.\nc) Denunciar les situacions irregulars que es puguin presentar en les convocatòries de subvencions o ajuts, o en els processos derivats d'aquestes convocatòries. En particular, els beneficiaris de subvencions o ajuts públics assumeixen les obligacions següents:\nb) No sol·licitar, directament o indirecta, que un càrrec o empleat públic influeixi en l'adjudicació de la subvenció o ajut.\nc) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones, amb la voluntat d'incidir en un procediment d'adjudicació de subvenció o ajut. d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a les finalitats relacionades amb la percepció de fons públics. e) Complir les obligacions de facilitar la informació que la legislació de transparència imposa als adjudicataris en relació amb l'administració o les administracions de referència, sens perjudici del compliment de les obligacions de transparència que els pertoquin de forma directa per previsió legal, en el supòsits establerts en l'apartat quart de l'article 3 de la Llei de transparència. En cas d'incompliment dels principis ètics i regles de conducta seran d'aplicació el règim sancionador que recull la Llei 19/2014, de 29 de desembre, i les sancions que estableix l'article 84 pel que fa a beneficiaris d'ajuts públics, sens perjudici d'altres possibles conseqüències previstes a la legislació vigent en matèria de subvencions.\n23. Règim jurídic\nEl marc normatiu pel qual es regeixen aquestes subvencions és:\na) La Llei 7/1985, de 2 d'abril, reguladora de les bases del règim local.\nb) La Llei 38/2003, de 17 de novembre, general de subvencions.\nc) El Reial decret 887/2006, de 21 de juliol, pel qual s'aprova el Reglament de la Llei general de subvencions.\nd) El Reglament d'obres, activitats i serveis dels ens locals, aprovat pel Decret 179/1995, de 13 de juny.\ne) L'Ordenança general de subvencions de la Diputació de Girona.\nf) Les Bases d'execució del pressupost de la Diputació de Girona.\ng) Qualsevol altra disposició normativa aplicable per raó de la matèria o del subjecte.\nLa facultat d'interpretació i aplicació d'aquestes bases recau exclusivament en la Diputació de Girona, i correspon a la Presidència d'aquest ens la resolució de les incidències que es produeixin en la seva gestió i execució, llevat de l'aprovació dels actes expressament atribuïts a la competència d'altres òrgans en aquestes mateixes bases.\nAquestes bases regeixen des del dia següent al de la seva publicació íntegra en el Butlletí Oficial de la Província de Girona (BOPG), i seran vigents fins que se n'acordi la modificació o derogació.\nEn el supòsit que durant el termini d'informació pública de les bases s'hi formulin al·legacions o que una vegada aprovades definitivament s'hi interposi recurs, l'òrgan competent per resoldre'ls, així com per resoldre els recursos que s'interposin contra la resolució de la convocatòria corresponent, serà el president de la Diputació. D'aquestes resolucions del president se'n donarà compte en la primera sessió que es dugui a terme del Ple de la Diputació.\nL'extracte de les convocatòries de les subvencions regulades en aquestes bases, previst a l'article 17.3 b de la Llei 38/2003, general de subvencions, es publicarà en el BOPG.'


Metodologia del procès de l'entrenament esportiu\n1.1 Aspectes bàsics\nControl d'assistència als entrenaments\nControl semanal del pes corporal\n1.2 Planificació del procès de l'entrenament esportiu\nProgramar el número de macrocicles per temporada (segons objectius de competició)\nProgramar el número de microcicles en els mesocicles (etapes)\nProgramar el número d'entrenaments per macrocicle i temporada\nEstructura dels microcicles (segons etapes)\nEstructura de la sessió d'entrenament\n1.3 Seguiment i control de l'entrenament esportiu\nTest de força\nTècnic o tècnico-tàctic\nTest tècnic (valoració dels elements tècnics, estadística)\nTest tècnico-tàctic (valoració dels elements tècnico-tàctics, estadística)\nTest tàctic (valoració dels elements tàctics en competició, estadística)\nTest psicològic (interrelacionat amb els tests tècnic o tècnico-tàctic i tàctic)\nProva d'esforç (laboratori): FC màxima, llindar anaeròbic, VO2màx...\n1.4 Avaluació i anàlisi dels resultats\nCorrecció i perfeccionament de la planificació (observació sistemàtica)\nGestió de les dades del seguiment i control (informàtica)\n2.1 Preparació física\nTreball de la força\nTreball de la resistència\nResistència a la força: hipertròfica, màxima, explosiva, elàstico-explosiva...\nResistència anaeròbica: alactàcida i lactàcida.\n2.2 Preparació tècnica o tècnico-tàctica\nElements tècnics o tècnico-tàctics\nAccions tècniques o tècnico-tàctiques (sense oposició)\nSistemes tècnics o tècnico-tàctics de treball\nIndividualització del sistema tècnic o tècnico-tàctic de treball\n2.3 Preparació tàctica\nAccions tàctiques (amb oposició)\nSistemes tàctics de treball\nIndividualització del sistema tàctic de treball\nAcció tècnica: conjunt de procediments d'un moviment esportiu (acció esportiva sense oposició i amb col·laboració) per a l'aprofitament dels seus elements tècnics. L'acció tècnica (model "ideal") és el resultat d'un sistema especial de moviments simultànis i successius, fonamentats en coneixements científics (biomecànics, anatòmics, fisiològics...) i empírics (experiències pràctiques, verbals...). Aquest sistema especial de moviments es dirigeix cap a una organització racional de les interaccions de forces internes i externes, que influeixen en l'esportista, amb l'objectiu de l'aprofitament total i efectiu d'aquestes forces per aconseguir una acció motriu òptima.\nAcció tècnico-tàctica: conjunt de procediments d'un moviment esportiu (acció esportiva sense oposició i amb col·laboració) per a l'aprofitament dels seus elements tècnico-tàctics.\nL'acció tècnico-tàctica (model "ideal") és el resultat d'un sistema especial de moviments simultànis i successius, fonamentats en coneixements científics (biomecànics, anatòmics, fisiològics...) i empírics (experiències pràctiques, verbals...). Aquest sistema especial de moviments es dirigeix cap a una organització racional de les interaccions de forces internes i externes, que influeixen en l'esportista, amb l'objectiu de l'aprofitament total i efectiu d'aquestes forces per aconseguir una acció motriu òptima.\nAcció tàctica: conjunt de procediments d'un moviment esportiu (acció esportiva amb oposició i sense col·laboració) per a l'aprofitament dels seus elements tàctics.\nLa acció tàctica és el resultat de l'activitat mental productiva i creadora de l'acció esportiva, quan existeix l'oposició sense col·laboració de l'adversari o adversaris, i la seva immediata aplicació competitiva de forma lògica i racional.\nMitjançant la selecció d'accions tàctiques "encadenades" en situacions tàctiques determinades (problema tàctic), l'acció tàctica procurarà trobar una solució exitosa, que signifiqui l'augment del rendiment esportiu.\nElements tècnics: són les parts essencials i imprescindibles de l'acció tècnica, que interrelacionades en un sistema biomecànic d'entrenament són la base de l'estructura bàsico-funcional d'aquesta acció tècnica en l'esport.\nEl elements tècnics de l'acció técnica corresponen als esports (com per exemple, els salts i llançaments en atletisme, la gimnàstica artística, etc.) en els que no s'hi plantegen problemes tàctics en el desenvolupament de la competició esportiva, entenent d'aquesta manera que no existeix una anticipació per vèncer l'oposició directa d'un o varis adversaris. L'adversari és un mateix o simplement una marca, és a dir, no es competeix personalment amb els participants en el campionat.\nElements tècnico-tàctics: són les parts essencials i imprescindibles de l'acció tècnico-tàctica, que interrelacionades en un sistema biomecànic d'entrenament són la base de l'estructura bàsico-funcional d'aquesta acció tècnico-tàctica en l'esport.\nEls elements tècnico-tàctics de l'acció tècnico-tàctica corresponen als esports (com per exemple, d'equip, com el futbol, bàsquet, rugby, hoquei sobre patins, etc.; i individuals, com el tennis taula, esgrima, judo, taekwondo, etc.) en els que sí es plantegen problemes tàctics i, a més, cal resoldre'ls amb rapidesa en el desenvolupament de la competició esportiva. En aquest cas, l'anticipació és fonamental per vèncer l'oposició directa d'un o varis adversaris.\nElements tàctics: són les parts essencials i imprescindibles de l'acció tàctica, que interrelacionades en un sistema biomecànic d'entrenament són la base de l'estructura funcional d'aquesta acció tàctica en l'esport.\nEls elements tàctics de l'acció tàctica corresponen als mateixos esports dels elements tècnico-tàctics en els que els problemes tàctics no solament es plantegen, sinó que cal resoldre'ls anticipadament i amb rapidesa, quan existeix una oposició directa d'un o varis adversaris.\nEstructura bàsico-funcional: és la disposició psicomotriu de qualsevol acció tècnica o tècnico-tàctica en connexió sistemàtica i clarament definida (Mirallas, 1995). Aquesta connexión sistemàtica es presenta mitjançant els elements espai-temporals i dinàmico-temporals (elements tècnics o tècnico-tàctics) de l'estructura del moviment de l'esportista.\nEstructura funcional: és la disposició psicomotriu de qualsevol acció tàctica en connexió sistemàtica i amb una transmisió fluïda i anticiapda del moviment de l'esportista (Mirallas, 1995). En el seu conjunt és un procés sistemàtic, que exigeix una amplia base técnica i una precisió en l'execució de l'acció tàctica, respecte a les característiques biomecàniques i anatomo-fisiològiques de cada esportista. La disposició psicomotriu, reflexada en la direcció conscient de l'acció tàctica, juntamente amb una anticipació adequada, caracterizarà el grau de domini i efectivitat de l'esportista.


El Papa Francesc respon preguntes que li fan infants de tot el món - Arquebisbat de Barcelona\nEl Papa Francesc respon preguntes que li fan infants de tot el món\n‘Querido Papa Francisco’ és el primer llibre dedicat únicament als nens i nenes i que reuneix les respostes del pontífex a les qüestions dels més petits.\n11 Març, 2016 -\nL’editorial jesuïta mensajero ha editat el llibre que el Sant Pare ha fet per a tots aquells infants que volen anar més enllà sobre la figura del Papa Francesc i la religió catòlica. El llibre ofereix les respostes a 30 cartes de nens i nenes entre 6 i 13 anys.\nPreguntes de tots colors\nEl llibre conté un conjunt de cartes i dibuixos de nens i nenes de diferents països i les corresponents respostes del pontífex.\nEntre les preguntes que fan els més menuts al Papa Francesc, s’hi troben algunes com: “La meva mare està al cel, li creixeran ales d’àngel?” O, “què va fer Déu abans de fer el món?”, a la qual el Papa respon: L’amor. També s’hi troben preguntes que molts s’han fet en un moment determinat sobre els miracles, com: “com podia Jesús caminar sobre l’aigua?”.\nEl llibre es va presentar en una reunió davant un grup de nens i nenes que van tenir l’oportunitat de preguntar allò que volien al Papa Francesc. Aquest cop, les preguntes van ser de menys dificultat i més personals, com l’edat que tenia o si era complicat el fet de ser el Papa de Roma. El Sant Pare no va mostrar cap problema quan va respondre que en feia 80 aquest desembre i que ser el Papa era “fàcil i difícil com la vida de qualsevol persona”.\nEls editors van rebre casi 300 cartes de 26 països diferents com Albània, Xina, Nigèria i Filipines. La publicació s’ha dut a terme amb l’ajuda d’un cura jesuïta i amb la participació dels infants, i ha requerit d’una àmplia feina de selecció, i de paciència per saber respondre preguntes complicades i compromeses.\nA Querido Papa Francisco també s’inclou revelacions del mateix pontífex sobre la seva infància com les entremaliadures que feia ell quan era petit i servia com a escolà. És el cas de la resposta que li va donar a un nen italià de 9 anys, el qual li va preguntar al pontífex si “ell havia estat a prop del sacerdot com a escolà”. El Papa Francesc contesta en el seu llibre que “la missa, abans, se celebrava de forma diferent. El sacerdot mirava cap a l’altar, que es trobava a la paret, i no a la gent. El llibre amb el que deia la missa, el missal, es col·locava al costat dret de l’altar però abans de la lectura de l’Evangeli sempre tenia que portar-lo cap al costat esquerra”.\nEl Papa descriu la situació amb tot detall explicant: “aquesta era la meva feina, portar el llibre d’un costat a l’altre. El llibre pesava molt però jo el portava amb tota la meva energia. En una ocasió el vaig agafa i em va caure i el sacerdot em va haver d’ajudar. La missa era en llatí i jo i els meus amics no enteníem res. Per divertir-nos fèiem imitacions del sacerdot, barrejant una mica les paraules per inventar frases estranyes en espanyol. Ens divertíem i realment gaudíem molt servint a la Missa”, confessa el Papa Francesc.


Publicat per Marion a 22:32\nXeXu 9 de juny de 2013, a les 23:16\nTenint en compte que ningú no està content amb com li ha anat, o és comú mostrar cert grau d'infelicitat, aquests casos són més extrems que els de la majoria, almenys el de la Y, però de casos així segur que n'hi deu haver a cabassos, cada casa és un món. No crec pas en el destí, però em pregunto si és tan fàcil canviar de camí, saber agafar una drecera que ens capgiri la nostra tendència totalment.\nMarion 9 de juny de 2013, a les 23:36\nNo crec que sigui tan fàcil canviar la tendència personal innata, però tampoc crec que sigui necessari fer-ho de manera dràstica. Més aviat em sembla que l'èxit rau en mantenir un cert equilibri entre el camí fàcil i el camí difícil. El cas de la Y és molt extrem, però potser ho és perquè ella mateixa és molt complicada i potser perquè també ve d'una família una mica complicada. Ara bé, X tampoc està content amb la seva vida, però estic segura que hi ha força gent que sí que es senten satisfets amb el camí que han triat, tant per les coses bones com per les dolentes, que també compten per a la saviesa personal.\nAnònim 10 de juny de 2013, a les 8:25\nMolt bé, i la lliçó moral quina és? quin es el camí correcte? quina opció em portarà a la felicitat absoluta? Tenir el millor bloc de la catosfera, potser?\nMarion 13 de juny de 2013, a les 22:41\nEvidentment que el teu blog és el millor de la catosfera, per tant, deus ser l'home més feliç del món.\nI si no ho ets, potser és que no tens el millor blog de la catosfera i encara l'hauràs de millorar més. ;)\ncafè 10 de juny de 2013, a les 9:52\nDecidim o no decidim? Existeix un camí marcat predestinat o no? Sigui com sigui trobo a faltar que les persones assumim les decisions que hem pres.\nMarion 13 de juny de 2013, a les 22:44\nLa no-responsabilitats pels nostres actes i decisions que hem pres està a l'ordre del dia.\nMolts laments però poc interrogar-se el perquè. Es veu que no interessa.\nSícoris 10 de juny de 2013, a les 10:29\nÉs complicat perquè hi intervenen molts factors, alguns interns i altres externs.\nAmb la distància que dóna el pas del temps, és fàcil pensar que s'haurien hagut de canviar determinades eleccions, però en el moment en què decidim (o això creiem), la cosa és més peluda i tots, en algun moment, ens adonem d'alguna equivocació. Per aquest motiu, no em crec gaire la gent que diu que no canviaria res del seu passat. Una altra cosa és assumir-lo: no queda més remei!\nMarion 13 de juny de 2013, a les 22:49\nUf, jo hagués canviat moltes de les decisions que he pres en el passat. Com que no ho he pogut fer, m'hi he enfrontat per no sortir-ne massa malparada i, de vegades, amb l'error comés he acabat traient-ne més beneficis positius del que em pensava.\nJa t'ho dic: paradoxes de la vida!\nHelena Bonals 10 de juny de 2013, a les 13:01\nTe'n vas al cel quan has estat a l'infern, jo no em puc queixar pas de la vida que tinc ara.\nMarion 13 de juny de 2013, a les 22:53\nMe n'alegro, Helena. La vida de vegades es complica i tots podem ser protagonistes d'històries que preferiríem no viure.\nAra bé, tal com dius, per valorar el cel, el millor és haver estat a l'infern, però vols dir que és necessari?\nEl que està clar és que cada una de les experiències viscudes ens deixa una empremta a l'ànima i això no s'esborra mai més.\nSílvia 10 de juny de 2013, a les 14:29\nPenso com l'Helena, el camí no és mai ni fàcil ni difícil, n'és una combinació. El que més m'agrada és que triïs el camí que triïs sempre ets a temps de desfer-lo si no et fa feliç i agafar-ne un altre (costi el que costi). Jo sóc X i sóc Y, els seus problemes són els meus.\nMarion 13 de juny de 2013, a les 22:56\nI jo també, Sílvia. Tant he agafat camins fàcils com difícils i tots m'han ajudat a arribar al punt on estic ara. Ni millor ni pitjor, simplement vivències que m'han ajudat a ser com sóc. Com a la majoria de la gent, suposo.\nUnknown 11 de juny de 2013, a les 16:52\nQuan entrem a valorar la nostra vida amb profunditat sempre en sortim escaldats perquè, si no tenim problemes, ens els busquem (com el teu senyor X)\nMarion 13 de juny de 2013, a les 23:01\nLa millor opció seria la de no tenir problemes i la de no buscar-los, però llavors, malauradament, potser estaríem morts i la mort mai és una bona opció.\nVisca la vida ni que sigui muntats en una muntanya russa!\nJosep 15 de juny de 2013, a les 1:40\nSiguem realistes: no triem camins, com a molt descartem algunes destinacions.\nMarion 16 de juny de 2013, a les 20:09\nGran veritat les paraules de Machado: "caminante no hay camino, se hace camino al andar".\nI seguint al teva reflexió, jo continuaria "caminante no hay camino, tan solo el rechazo de algun destino" si Déunostrosenyor està de bon humor, si no, ja has begut oli! :))\nAnònim 16 de juny de 2013, a les 3:28\nHi colleagues, its enormous article about cultureand completely explained, keep it up all the time.\nStop by my blog ... hello world\nRetorn del passat


Una quinzena de restaurants participaran a la fase prèvia del II Campionat del Món del Pa amb Oli - El Iris.cat - Digital d'informació i cultura\nUna quinzena de restaurants participaran a la fase prèvia del II Campionat del Món del Pa amb Oli El jurat estarà format per cuiners i experts gastronòmics de les nostres illes\n15 Febrer, 2020 - by Bep Al·lès - Deixa un comentari\nAl voltant de quinze restaurants participaran la setmana que ve a les fases prèvies del II Campionat del Món del Pa amb Oli. Un campionat que estarà emmarcat dins la II Fira del Pa amb Oli que se celebrarà del 28 de febrer a l’1 de març a Sa Feixina a Palma, amb motiu de la Diada de les Illes Balears.\nPer a la fase prèvia de Mallorca, que tindrà lloc el dilluns 17 de febrer a partir de les 10.00 hores a l’Aula Demostració Mestre Tomeu Esteve de l’Escola d’Hoteleria de les Illes Balears, s’escollirà els millor pa amb oli. Mentre que la fase prèvia de Menorca es durà a terme el dimarts 18 de febrer i a Eivissa el dimecres 19 de febrer, i es triarà el millor Pa amb Oli de cada una de les categories. Els guanyadors es donaran a conèixer el mateix dia de les fases prèvies.\nCal recordar que la fase final del II Campionat del Món del Pa amb Oli es durà a terme a Mallorca durant la celebració de la II Fira del Pa amb Oli. Així, el dia 28 de febrer els guanyadors de la fase prèvia competiran entre si per escollir ‘El millor Pa amb Oli del Món’. El campió es donarà a conèixer el mateix dia de la fase final.\nEls principals requisits a l’hora de confeccionar el Pa amb Oli són el pa pagès i l’oli. A més, serà obligatori servir el Pa amb Oli en un plat de 20 cm de diàmetre i les llesquesde pa no poden ser més grans que el plat. El jurat del II Campionat del Món del Pa amb Oli estarà format per cuiners i experts gastronòmics de les nostres illes.\nEl guanyador de ‘El Millor Pa amb oli del Món’ i els finalistes podran vendre el seu Pa amb Oli, a un preu marcat per l’organització, durant els tres dies de la Fira del Pa amb Oli que se celebrarà del 28 de febrer a l’1 de març a Sa Feixina a Palma de Mallorca, amb motiu de la Diada de les Illes Balears.\nArticle anterior La Fira de la Ciència sedueix als alumnes d’ESO\nSegüent article Trobat un cos sense vida en aigües de Ciutadella


Tot esperant Luxemburg - El Temps\nUna manifestació multitudinària a Estrasburg reivindicava la presència dels tres eurodiputats vetats al Parlament Europeu. La qüestió està en mans del Tribunal de Justícia de la Unió Europea, amb seu a Luxemburg, que decidirà si els exiliats Carles Puigdemont i Toni Comín i l’empresonat Oriol Junqueras poden o no exercir el càrrec per al qual van ser escollits el 26 de maig. En parlem amb els seus advocats.\nCarles Puigdemont compareix a distància davant els manifestants d'Estrasburg | Regina Laguna\nÉs 2 de juliol, jornada laborable i 10.000 persones concentrades a Estrasburg. És 2 de juliol, jornada laborable i l’estiu ja és del tot present a escassos quilòmetres de la frontera entre França i Alemanya. Des d’un pont on es contempla el Rin compareixen Carles Puigdemont i Toni Comín per videoconferència. Finalment, els exiliats, que van ser escollits eurodiputats el passat 26 de maig amb la llista de Lliures per Europa, no s’arrisquen a creuar una frontera avui imperceptible, però que és història pura. Font de conflictes durant les dues guerres mundials, a Alsàcia hi tornarà a haver, durant un ...


Feminae, un homenatge a les dones concubines en l’Espai | Periódic local L' Opinió de Torrent\nFeminae, un homenatge a les dones concubines en l’Espai\nLa mostra, emmarcada dins de la X Setmana contra la violència de gènere de Torrent promoguda i organitzada per l'associació Cors Oberts, romandrà exposada al públic en la sala d'exposicions de l’Espai fins al dia 12 de desembre\nL'Espai acull l'exposició Feminae de Jesús Arrúe Mora; un homenatge a les dones concubines, desacreditades, coaccionades o no, amb una gran càrrega social, lluitadores i adobades per una vida que amaguen en les seues mirades. Van estar presents en l'acte la regidora de Drets Personals, Encarna Lerma Va besar; la regidora de Joventut, Nadia Marín; i el regidor de Benestar Social, Francesc Carbonell.\nLa mostra, emmarcada dins de la X Setmana contra la violència de gènere de Torrent promoguda i organitzada per l'associació Cors Oberts, romandrà exposada al públic en la sala d'exposicions de l’Espai fins al dia 12 de desembre.\nÁngela Martínez Martínez, primer premi Vicente Galbis 2017


Casa Rusca, cinc generacions de botiguers andreuencs | Andreuenc\nTercer lliurament de la sèrie de fotografies d’antics comerços andreuencs, superposades en l’actualitat en el mateix lloc des d’on van ser realitzades. La botiga protagonista d’avui és Casa Rusca i, com ja és habitual, s’anima a tothom qui disposi d’informació a afegir comentaris a través del formular de la part inferior. Sobretot tenint en compte que es tracta d’un comerç centenari que encara està obert.\nCasa Rusca està situada en el número 137 del carrer Gran de Sant Andreu des de l’any 1897. A l’antic carrer de Casesnoves la família Rusca, a més del negoci, hi té el seu habitatge en el pis superior. El negoci familiar i de proximitat va ser obert per la besàvia de l’Andreu Rusca, que va ser qui va començar el negoci venent betes, fils i llenceria.\nAmb el fill de l’Andreu –l’actual propietari– són cinc les generacions d’andreuencs que han estat durant aquest temps els encarregats de dirigir la botiga. I molts dels clients de tota la vida encara recorden al pare de l’Andreu –el Domingo Rusca– despatxant al negoci.\nSi el Domingo Rusca va ser l’encarregat d’incorporar a la botiga la part de confecció per a dona, el seu fill Andreu no es va quedar enrere. Ell va ampliar també el negoci afegint la confecció per a home i el cortinatge, fent d’aquesta mítica botiga de Sant Andreu un lloc de referència.\nRefotografia: Imatge de Casa Rusca en l’emplaçament actual | Fons Audet-Gabernet\nHistòria: Jordi Petit\nEtiquetes: carrer Gran de Sant Andreucomerçoshistòriarefotografia\nDinorah Santa Ana explota a Twitter i anuncia que dilluns parlarà\nCan Tur, el forn de pa més antic que queda a Sant Andreu\nVictòria, l’últim cinema de Sant Andreu


Comiat Virgili – Col·legi Frangoal – Castelldefels\nAhir, després de 40 anys dedicat a l’ensenyament, es va acabar una etapa per iniciar-ne una altra. Trenta-sis d’aquests quaranta han transcorregut al col·legi FRANGOAL. Trenta-sis anys que no s’esborren en sortir, per últim cop, a les 6 de la tarda per la porta del Centre després d’haver buidat el calaix que em corresponia com a mestre. Sentiments i emocions oposades es van fer presents.\nAra és moment pel record.\nEn tot aquest temps, al llarg del camí recorregut hi ha hagut roses i espines, ha estat un camí planer i també amb entrebancs, hem passat bons i mals moments que hem resolt entre tots els que hem format part de la comunitat del FRANGOAL: mestres, pares, alumnes… però el que quedarà per sempre són les bones experiències viscudes al llarg d’aquests anys.\nSón molts els i les alumnes a qui he intentat ensenyar, formar, acompanyar, orientar...amb més o menys èxit. Segur que en més d’una ocasió m’he equivocat, li he fallat a algú o no l’he tractat com es mereixia. Us demano perdó. Tot el que he fet ha estat sempre amb la millor intenció, amb la voluntat i la il·lusió de fer-ho el millor possible, pensant sempre en els meus i les meves alumnes.\nPermeteu-me que m’acomiadi d’una manera particular de totes les jugadores, jugadors i famílies que heu format part dels equips de bàsquet que he acompanyat i que tants bons moments hem compartit plegats. Gràcies pel vostre ajut i compromís.\nI a tots, alumnes, pares i mares, companyes i companys, gràcies, perquè tots, d’una manera o una altra, m’heu ajudat i m’heu aportat alguna cosa positiva, de tots he pogut aprendre.\nEm considero un privilegiat per haver estat mestre al llarg de tants anys, per haver exercit una professió que he estimat i que m’ha fet feliç.\nNo vull dir un adéu, vull dir: “FINS SEMPRE”.